Aalborg Stiftstidende, 1841-09-16
De franske Regjeringsblade have, som bekjendt, erklæret Rygtet om Victorieuses" Tilbageholdelse for ugrundet. Men alligevel hersker der en stærk Spænding imellem den franske og spanske Regjering og man siger, at der skal være afsendt en vidtløftig Erklæring til Madrid, som indeholder en Mængde Besværinger over Esparteros Regjering, og over dens Optræden mod Frankrig. J Slutningen af denne Erklæring siger Guizot, at han vil udsætte Besættelsen af den franske Gesandtskabspost i Madrid, indtil den spanske Regjering har givet efter for Frankrigs Fordringer. Jmidlertid vinder dog Rygtet om en ufortøvet Afvæbning meer og mere Sandsynlighed. Ogsaa det nye engelske Ministerium skal have gjort Fordring herpaa. Ga rette de France beretter saaledes, at Ministrene i en Forsamling have bestemt sig for Afvæbningen, deels for at tilfredsstille de fremmede Magters, især Englands, Fordringer, deels for at lette Finantsministeren Afslutningen af et Laan. Dog ville andre Beretninger vide, at Escadren Hu gon skal forstærke den lille Division Leray for Tunis. Derimod stemme alle overeens i, at en Division af 6 Linieskibe under Admiral Casy skal skille sig fra Hugens Escadte og gaae til Brest for i Tilfælde af et Brud mellem England og de Forenede Stater at gaae under Seil til de amerikanske Farvande og der at beskytte de franske Jnteresser. - Et stort Antal franske Rhedere og Coffardi-Capitainer have tilsendt Krigsministeren en Ansøgning om, at Art. 1 og 2 i Forordningen af 21de Novbr. 1837, ifølge hvilke Handelen mellem Frankrig og det franske Afrika alene skal drives med franske Skibe, igjen maa sættes i Kraft. "Alt siden nogen Tids Forløb, hedder det i Ansøgningen, har den østerrigske Marine faaet en stor Overmagt i Middelhavet; den hersker udelukkende i Sortehavet, den næsten sluger hele Handelen med Salonichi, Smyrna og Syrien. Alene den directe Handel mellem Frankrig og Algerien blev forbeholdt den franske Marine og allerede har det fremmede Flag revet meer end Halvdelen til sig i de 3 Aar, der ere forløbne siden Forordningens Udstedelse. 300 franske Skibe ligge i dette Øieblik uden Beskjæftigelse i Havnen ved Marseille og Capitainerne see med Smerte, hvorledes det fremmede Flag foretrækkes. - J Paris venter man flere at de afgaaede Ministres, især Lord Russells, Ankomst. Commodore Napier er ogsaa reist til Frankrig. - Marschal Grard har forbudt Nationalgaden i Paris at drage ud i Masse for at modtage det under Hertugen af Anmales befaling staaende 17de Regiment ved dets Ankomst til Paris - J Algerien venter man, at alle Araberne snart ville træde i venskabeligt Forhold til Frankrig. Paa flere Puncter have Tropperne maattet beskytte de Arabere, der hav underkastet sig, mod Addeel=Kaders Hevn og overalt ere de blevne Seierherter. - J Tunis har den 25de de, paa Carthagos Ruiner Jndvielsen af det Capel fundet Sted, som de Franskes Konge har opreist til Erindring om Ludvig den Hellige, der døde paa dette Sted. Efter endt Høitidelighed saluterede de paa Rheden liggende Skibe af Divisionen Leray og Saluten besvaredes fra Fortet la Golette. Fra Rom skrives under 30te August. Daglig venter, man fra Florenz Efterretninger om Thorvaldsens Afreise og om den Tid, han agter at komme hertil. De tydske Kunstnere ville tage imod ham ved Ponte molle, de danske have til Hensigt at reise ham flere Miil imøde. Thiers ankom den 6te til Prag og afreiste Dagen efter til Wien. At Thiers netop nu, medens Metternich opholder sig ved Rhinen, forlod denne Egn og reiste til de østerrigske Stater, synes ikke at tale for den tidligere opstillede Paastand, at Revolutionens Barn, søgte at træffe sammen med Legitimitetens Anfører.